**Die roep na ongesuurde Aanbidding**

**~’n twee-snydende swaard~**

*“Yahuwah open die oë van die blindes; Yahuwah rig die wat geboë is, op; Yahuwah het die regverdiges lief.” (Psalm 146:8)*

*“ Daar is n weg wat vir n mens reg lyk, maar die einde daarvan is weë van die dood. Die honger van die werksman arbei vir hom, want sy mond jaag hom aan.” (Spreuke 16:25, 26)*

*“ En hy het met met die volk beraadslaag en tot eer van Yahuwah sangers opgestel wat, in afgesonderde sieraad, moes lofsing en by die uittrek op die voorpunt van die gewapendes moes sê: Loof Yahuwah, want Sy goedertierendheid is tot in ewigheid! En op die oomblik toe hulle die gejubel en die lofsang aanhef, het Yahuwah n hinderlaag opgestel teen die kinders van Ammon, Moáv en die mense van die berge van Seir wat teen Yahudah gekom het, sodat hulle verslaan is.”(2 Kronieke 20:21-22)*

*“Toe skreeu die volk, en hulle het op die horings geblaas; en toe die volk die geluid van die horings hoor, het die volk n groot krygsgeskreeu aangehef; en die muur het op sy plek ingeval, en die volk het in die stad geklim, elkeen reg voor hom uit, en hulle het die stad ingeneem.” (Joshua 6:20)*

*“En hy het met n groot stem gesê: Vrees Elohiem en gee Hom eer, want die uur van Sy oordeel het gekom; en aanbid Hom wat die hemel en die aarde endie see en die waterfonteine gemaak het.”(Openbaring 14:7)*

*“Yahuwah jou Elohiem is by jou, n held wat verlossing skenk. Hy verheug Hom oor jou met blydskap; Hy swyg in Sy liefde; Hy juig oor jou met gejubel. Kyk in daardie tyd sal Ek met al jou verdrukkings afreken; en die wat kreupel is, sal ek red; en die wat verjaag is, versamel; en Ek sal hulle maak tot n lof en tot ‘n roem wie se skande oor die hele aarde was. In daardie tyd sal Ek julle aanbring, ja, in die tyd wanneer Ek julle versamel; want Ek maak julle tot n roem en tot n lof onder al die volke van die aarde, wanneer Ek voor julle oë julle nood verander, sê Yahuwah.” (Sefanja 3:17, 19-20)*

*“en toe die trompetblasers en die sangers almal saam eenstemmig begin om Yahuwah te prys en te loof, en net toe hulle die stem verhef met die trompette en met die simbale en met die musiekinstrumente, en met; Loof Yahuwah, want Hy is goed, want sy goedertierendheid is tot in ewigheid! – is die huis, die huis van Yahuwah, vervul met n wolk. En die priesters kon vanweë die wolk nie staan om diens te doen nie, want die ligglans van Yahuwah het die huis van Elohiem vervul.” (2 Kronieke 5:13-14)*

Ek het vanoggend, terwyl ek klaar geluister het na “Sons of Korah”, die Psalms oopgemaak en Psalm 146 gelees. Toe ek by vers 8 kom, het ek begin huil.

**“*Y****ahuwah open die oë van die blindes; Yahuwah rig die wat geboë is, op; Yahuwah het die regverdiges lief.”*

In die “Artscroll Tehilliem” word hierdie vers geskryf: “Yahuweh gives sight to the blind; **Yahuweh straightens the bent**; Yahuweh loves the righteous.” (nie vertaal)

Ek het gehuil omdat my aanbidding soos wierook na Hom toe opstyg, omdat Hy dit wat krom was in my lewe, reguit gemaak het. Hy het my opgerig omdat ek geboë was. As dit nie rede genoeg is om op ons knieë te val in aanbidding van die groot en almagtige Koning nie, dan weet ek nie wat is nie.

Het Hy jou opgerig? Het Hy dit wat krom in jou lewe is, reguit gemaak? Is jy dankbaar vir Sy barmhartigheid en vergifnis wat Hy jou toegestaan het, al weet ons, ons verdien om in die ewige verdoemenis weggegooi te word?

Die enigste waardevolle reaksie wat ons kan gee is om vir Hom die lof en aanbidding te gee wat Hom toekom. Ons lewens behoort uitgegiet te word in lof en aanbidding van Hom wat ons verlos het, ons gered het en ons voete weer op ‘n rots neergesit het.

Soos die wierook wat in die Tempel opgestyg het na die Allerhoogste toe; ‘n soet, welreukende geur, so moet ons lewens ook wees. Sy Teenwoordigheid word deur daardie geur getrek. Hy woon in die lofliedere van Sy volk.

**“Tog is U die Afgesonderde wat woon onder die lofsange van Yiesraél”**

**(Psalm 22:3)**

Ek wou hierdie vermaning skryf as ‘n opvolg op die vorige twee artikels wat oor die skietlood praat. Die boodskap van die skietlood is “reguit” en tot die punt. Dit draai nie stokkies om nie en roep uit na suiwerheid en afgesonderdheid.

Die sleutel tot die skietlood; om by Hom aan te pas, is om te weet **wat Hom behaag**. Om die Torah in ons lewens uit te leef is van geen waarde as die Gees van Yahuwah nie op ons aksies rus om dit uit te leef nie.

Sonder dat die Gees op ons lewens uitgestort is om die Torah uit te leef, is ons bloot besig met godsdienstige pligte. ‘n Daad met geen lewe daarin nie; geen krag nie.

Dit is aanbidding – suiwer aanbidding van die diepste van ons ingewande (gees area – kommunikasie portaal na Yah) – wat die Gees van Yahuwah op ons laat neerdaal.

Gaan terug en lees 2 Kronieke 5:13,14 bo aan hierdie artikel. Dit sê uitdruklik dat eers toe almal saam eenstemmig begin om Yahuwah te prys en te loof, en net toe hulle die stem verhef met die trompette en met die simbale en met die musiekinstrumente, en met: Loof Yahuwah, want Hy is goed, want Sy goedertierenheid is tot in ewigheid! — is die huis van Yahuwah, vervul met ‘n wolk. Sy Teenwoordigheid was so swaar, tot so mate dat die Priesters nie hul dienste kon verrig in die Tempel nie.

Sha’ul and Sila (Silas) was eenstemmig met mekaar. Hulle het begin sing, al was hulle pas geslaan. **TOE HULLE SING**, het die verlossing gekom. Die tronk deure het oop gegaan.

Let wel wat Yehoshaphat die mense beveel het om te doen in 2 Kronieke 20. Dit was nie totdat hulle gesing en geloof het dat Yahuwah die strik gestel het nie. Yahuwah bring verwarring in die vyand se kamp; Hy verwoes die planne van die Vyand WANNEER ons loof en prys.

Soos in die geval van die mure van Jérigo – het die klank van die Shofare die mure laat tuimel. Hierdie was ‘n daad van geloof en gehoorsaamheid soos dit in (Hebreërs 11:30) vertel.

In die laaste dae (nou), gaan daar ‘n tyd kom wanneer die boodskapper van Yahuwah vooruitgaan deur die aarde, en die oorblyfsel roep om “Yah as Skepper te erken.” Kom en AANBID Hom wat die hemel en die aarde geskape het, sê hy. Wil ons werklik wag totdat Yah die boodskapper stuur vir ‘n laaste roep na aanbidding? Ek hoop nie so nie.

In die eindtyd, sal Yahuwah met ons vyande handel; Israel se vyande en dan Sy volk bymekaar maak en hulle tot ‘n lof en ‘n roem onder die volke van die aarde maak – en hulle lot verander. (Sefanja 3:17, 19-20)

***“****Yahuwah jou Elohiem is by jou, ‘n held wat verlossing skenk. Hy verheug Hom oor jou met blydskap; Hy swyg in Sy liefde; Hy juig oor jou met gejubel.”* ***(Sefanja 3:17).***

Dink net na oor hoe kragtig hierdie stelling is. Praat hierdie porsie van Skrif oor die toekomstige regering van die Messias en uiteindelik die Vader se regering op die aarde? Ja! Maar dink hierna…

Dit is ons lof en aanbidding wat Hom in ons midde in trek. Wanneer Hy in ons midde is, is Hy magtig om te red! Hoekom is Hy magtig om te red? -- Wanneer ons Hom prys en aanbid met ons hele hart, woon Hy tussen ons; sing Hy oor ons; verbly Hy Hom oor ons en bring redding en verlossing.

Dit is ONS aanbidding van Hom wat Sy Teenwoordigheid trek; Dit is wanneer Hy oor ons sing en Hy Hom oor ons verbly dat verlossing kom – **Die autoriteit steuning van Sy stem wat oor ons sing is wat die vyand vernietig!**

Toe die leër van Yehoshaphat vooruitgegaan het met sing, musiekspel en lof moes dit sekerlik ‘n wonderlike klank gewees het. Wanneer jy die Brooklyn Tabernakel **Koor** hoor sing, is dit net so ongelooflike klank.

Wanneer ons lof en aanbidding voortuitgaan in die kamp van die vyand, is dit wanneer Yahuwah oor ons lofliedere met Sy Gees blaas, (Hy sluit in by **ons koor** van lofliedere) – Hy sing en verbly Hom oor ons – dit sal die verlossing en verwarring in die vyand se kamp bring en maak dat die vyand mekaar vernietig.

Verbeel jou, ons lofliedere aan Hom in acapella. Wanneer Hy ons lof en aanbidding aan Hom hoor, kom Hy in ons midde in en sluit by ons aan met Sy donderende stem – en bring saam met Hom ‘n 3000 stuk orkes, en blaas Sy Gees oor ons aanbidding.

Verbeel jou – Die Skepper van die heelal is in die midde van Sy mense deur Hulle lof aan Hom. Sy reaksie? Hy sing oor ons. Hy verbly Hom oor ons – MAGTIG OM TE VERLOS! HALLELUYAH!!

Soos die lig ‘n mot na hom toe trek, so is dit wanneer ons, ons Skepper aanbid. Miskien ‘n slegte voorbeeld, ja, maar julle kry die prentjie wat ek wil skep. Ons lof en aanbidding trek Hom – dit trek die lig wat die duisternis uit ons lewens sal verdryf. Dit trek die lig wat die duisternis van ander sal verdryf – die duisternis sal skei – en die skietlood sal laat val waar ons ookal gaan. (1 Petrus 2:9, 10)

Hoekom het ek vandag hierdie boodskap aan julle geskryf? Ek het dit geskryf want ek wil julle bemoedig om sterk te staan en tot die einde toe te volhard. Daar is ‘n kroon wat wag vir hulle wat soos ‘n goeie soldaat volhard het en hulle wat verlang het na Sy wederkoms.

(I Timoteus 4:8)

Yahuwah het ‘n lied geskryf om oor jou te sing. Daardie lied se naam is: “Ek het jou met ‘n ewige liefde lief.” Vir die wat uitsien na Sy terugkoms; vir die wat gehoorsaam is aan Sy Woord; vir hulle wat die skietlood laat val het in hul eie lewens en gesê het: *“Ek sal ‘n onbesmette leefstyl volg”* - vir daardie mense, het Hy hierdie lied geskryf.

Die seisoen van die viering van die Fees van ongesuurde Brood is op ons. Vra Hom om vir jou te openbaar wat in jou lewe is wat verhoed dat jy ‘n soet reukende geur aan Hom is. Dit is tyd om dit te verwyder – verwyder alles. Eenvoudige, suiwer aanbidding van ons wonderbare Skepper is ons enigste hoop in die dae waarin ons leef.

Voordat ek hierdie artikel uitgestuur het, het ek dit met my vrou Rivkah gedeel. Abba het begin om deur haar, openbaring oor die Asem van Yahuwah te gee. Sy het gesê:

***“Sy asem is die suurstof wat ons lampe benodig om aan te hou brand!”***

Die asem van Yahuwah is die Gees van Yahuwah EN dit is die OLIE vir ons lampe. Sy het voortgegaan:

*“Dit is noodsaaklik in die eindtyd, soos die dae donkerder en donkerder word; wanneer ons die einde nader en die Gees van Yah van die aarde lig vir ‘n tyd, dat ons Hom meer en meer loof en aanbid.*

*Dit sal net deur ons lof en aanbidding aan Hom, met al ons kragte en met alles wat ons het, ons lamp se olie groter/helderder laat brand; ons lamp het Sy Gees nodig om te brand. Sy Asem/Gees, laat toe dat ons lamp vol olie bly tot Hy terugkeer; dit is om ons te help om uit te hou en te oorwin in die gevaarlike tye wat voorlê! Sy asem help om ons in stand te hou en VUL Sy afgesonderdes aanhoudend met wat hulle nodig het om te oorleef, sodat ons OLIE VOL is wanneer Hy terugkeer!*

*As daar geen olie in die lamp is nie – struikel ons rond in die donker – ons sal uit die bruilof fees uitgesluit wees omdat ons nie voorbereid is nie!”*

 ‘n beskrywing van ‘n vuur/vlam is:

*‘Sonder die suurstof sal die vuur uitblis, want die chemiese reaksie kan nie plaasvind sonder dit nie. ‘n Vuur het drie dinge nodig om aan die brand te bly; brandstof, ‘n genoegsame toevoer tot suurstof, en genoegsame toevoer tot hitte.’*

Ons is Sy gereedsksap en die menorah binne ons tempels moet rein, suiwer en afgesonder wees. Die Menorah, wat gebruik is tydens die tyd van die Tempel, het **SUIWER OLYF OLIE** bevat – dit het gelei na ‘n vlam wat suiwer wit gebrand het – daar was geen besmettings middels nie.

Omdat Hy suiwer is, reinig Sy Asem/Gees ons en ons word soos Hy – suiwer sonder besmetting. Dit gebeur NET AS ons Hom toelaat om ons te reinig en al die suur/sonde uit ons lewens te verwyder.

Laat die Gees van Yah toe – Sy Olie – Sy vlam om helder binne jou te brand; Laat Hom toe om die duisternis lig te maak en die verskuilde hoekies van die hart te verlig. Laat Hom toe om die huis mooi skoon uit te vee en alle suur te verwyder!

Die roep na ongesuurde aanbidding bring Yah se twee-snydende swaard te vore – Sy Teenwoordigheid (lig) tussen Sy afgesonderde volk en vernietiging (duisternis) van die bose!

Wanneer ons ongesuurde diensknegte van die Allerhoogste is en ons soet lofliedere en aanbidding aan Hom offer, reageer Hy met ***: ”Aaaah, my dienskneg sing My lied – ek ken die woorde van daardie lied want ek ken My dienskneg.”*** En met dit….sluit Hy by ons aan, en sit saam met ons – blaas Hy saggies oor ons lied – Die lied wat ons vir ons Geliefde sing …net omdat….*Hy waardig is!*

**Hy stem ooreen met ons OMDAT ons ooreen stem met Hom!**

Ons lewens behoort die mooiheid van Sy Afgesonderheid te reflekteer.

Hou vas liewe kind van Yah: Die wedloop is amper klaar – binnekort sal ons Hom van aangesig tot aangesig sien.

Shalom met liefde,

Derek

(Geskryf 04/23/2013)

Vertaal: Julie 11, 2017. Alle Skrifte gebruik kom uit die Woord en Getuienis Bybel, gepubliseer 2004. (Die Name wat gebruik is in die Woord en Getuienis Bybel – Yahweh en Yahshua – is vervang met die gebruike volgens Yedidah en Derek se artikels – Yahuwah en Yahushua.)